Jeruzalim

Jeruzalim (Hebriuwsk: ירושלים Jerûsjalajym, Arabysk: القدس al-Kûds of أورشليم Oersjalym), is de haadstêd fan de tsjintwurdige steat Israel en is al tsientallen iuwen âld. 

Yn de Bibel komt de namme it earst foar yn it boek Jozua; as de earste Israelyske kening David de stêd oermasteret op de Jebusiten en er syn troan fêstiget. Syn opfolger Salomo lit er de timpel bouwe.

Nei de ferneatiging troch de Romeinen yn it jier 70 krige de stêd in oare namme, mar bleau lykwols yn de tinzen hingjen fan de Joaden dy't oer de wrâld ferspraat wienen en hopen ris in kear werom te kommen. Troch de Romeinen waard ek de timpel ferwoaste. It iene dat der fan stean bleau wie in part fan de Westlike muorre, dat no bekend stiet as de Kleimuorre.

Yn 614 waard de stêd opnij ferneatige, diskear troch de Perzen en yn 637 kaam de stêd ûnder Islamitysk bewâld. Yn it Arabysk is de stêd bekend as Al-Quds. De krúsfarders feroveren yn 1099 de stêd en rjochten in ferskuorrende moarderij oan ûnder de Joaden en Moslims dy't dêr wennen. Tusken 1517 en 1917 wie de stêd part fan it Osmaanske Ryk, dêr't de Britten nei de stêd besetten.

Yn 1948, by de stifting fan Israel, waard Jeruzalim (alteast it nije part dêrfan) ta haadstêd makke fan de nije steat en foege de Alde stêd deroan ta nei de Seisdeiske Oarloch yn 1967, dy't derfoar yn hannen wie fan Jordaanje. Dizze anneksaasje is lykwols ynternasjonaal net erkend en noch hieltyd swier omstriden omdat it yn striid is mei resolúsje 242 fan de feilichheidsried.

Befolkingstal, gearstalling en ûntjouwing
Sûnt it ynnimmen fan it Westjordaanlân op 28 juny 1967 wurde de bewenners fan East-Jeruzalim en de útwreiding dêrmei fan anneksearre Palestynske doarpen, en ek de Israelyske delsettingen om de âlde stêd hinne, meiteld by it ynwennertal fan de Israelyske gemeente Jeruzalim. 
Foar 1967 hie East-Jeruzalim 71.000 ynwenners, allegear net-Joaden.Dumper, Michael (1997) The Politics of Jerusalem Since 1967 New York: Columbia University Press, s. 84. 

Yn 2007 hie Jeruzalim 747.621 ynwenners, 299.708 yn West-Jeruzalim en 443.802 yn East-Jeruzalim. Yn 2014 wiene it 849.780 ynwenners, 327.890 yn West-Jeruzalim en 521.890 yn East-Jeruzalim.

Fan it begjin fan it Britske Mandaatgebiet Palestina (1922) ôf oan is de befolking fan Jeruzalim sa gearstald:
 Jier  Joaden  Moslims  Kristenenen oaren  Totaal net-Joaden  Totale befolking  Boarne 1922  33.971  13.413  15.194  28.607  62.578  UNSCOP (1946) A survey of Palestine 1944  97.000  30.630  29.450  60.080  157.080  UNSCOP (1946) A survey of Palestine 1967  195.700  54.963  12.644  67.607  263.307  Harrel, M. (1974) The Jewish presence in Jerusalem through the Ages 2007  476.104  247.754  23.763  271.517  747.621  Jerusalem Institute for Israel Studies Table III/11 - Population of Jerusalem, By age, Religion and Geographical Spreading, 2007, Jerusalem Institute for Israel Studies, 2007 2012  502.830  288.170  24.220  313.390  815.310  Jerusalem Institute for Israel Studies Table III/10 - Population of Jerusalem, By age, Religion and Geographical Spreading, 2012, Jerusalem Institute for Israel Studies, 2012 2013   509,610  295,540  24,640  320,180  829,860  Jerusalem Institute for Israel Studies  Table III/9 - Population of Jerusalem, by Age, Religion and Geographical Spreading, 2013, Jerusalem Institute for Israel Studies, 2013 2014   520,710  303,420  15,460  318,880  849,780  Jerusalem Institute for Israel Studies  Table III/9 - Population of Jerusalem, by Age, Religion and Geographical Spreading, 2014, Jerusalem Institute for Israel Studies, 2014


 Keppeling om utens 
 Webstee fan de gemeente Jeruzalim 
 Jeruzalimside, Israelysk ministearje fan bûtenlânske saken 
 Jeruzalimside, Palestynsk ministearje fan ynformaasje 


Kategory:Bibelsk plak
Kategory:Plak yn Israel
Kategory:Plak yn Palestina
Kategory:Haadstêd yn Aazje
Kategory:Westjordaanlân
Kategory:Kristlik hillich plak
Kategory:Joadsk hillich plak
Kategory:Islamitysk hillich plak